CELEX: 
Language: hr
Date: 2019-03-14 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) br. 305/2011 Europskog parlamenta i Vijeća utvrđivanjem razreda svojstava u vezi sa zrakopropusnosti plastičnih i staklenih krovnih svjetlarnika te krovnih poklopaca

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  1
                prihvaćaju se dvije glavne mogućnosti za utvrđivanje razreda svojstva u odnosu na bitne značajke građevnih proizvoda. U skladu s člankom 27. stavkom 1. i člankom 60. točkom (f) to se može učiniti delegiranim aktima Europske komisije, a člankom 27. stavkom 2. za te je potrebe dopuštena upotreba usklađenih normi na temelju revidiranog ovlaštenja. U skladu s člankom 27. stavkom 2. prvim podstavkom, ako je Komisija utvrdila takve razrede, europska tijela za normizaciju upotrebljavaju te razrede u usklađenim normama.
            
            
               U skladu s definicijom iz članka 2. stavka 7. Uredbe (EU) br. 305/2011, „razred” znači raspon razina svojstava građevnog proizvoda, razgraničen minimalnom i maksimalnom vrijednošću. Stoga se razredima iz Uredbe (EU) br. 305/2011 uvijek izražava određeni raspon utvrđenih svojstava proizvoda.
            
            
               Nadalje, u Uredbi (EU) br. 305/2011 različite se vrste razreda ne razlikuju ovisno o njihovu podrijetlu, dok su se u Direktivi Vijeća 89/106/EEZ prema tome razlikovale. Razredi svojstava koje Europska komisija utvrđuje i takvi razredi koje utvrđuju europska tijela za normizaciju stoga se priznaju i poštuju na isti način.
            
            
               Upućivanje na europsku normu za proizvod EN 1873:2005 o zasebnim plastičnim krovnim svjetlarnicima prvi je put objavljeno u skladu s Direktivom 89/106/EEZ u Službenom listu Europske unije u lipnju 2006.
                  2
                Ta usklađena norma nije uključivala klasifikaciju za svojstva proizvoda koji su njome obuhvaćeni u vezi s njihovom bitnom značajkom zrakopropusnosti.
            
            
               Europski odbor za normizaciju (CEN) nedavno je Europskoj komisiji podnio novu verziju te norme, EN 1873:2014+A1:2016. Ta verzija uključuje klasifikaciju za svojstva proizvoda koji su njome obuhvaćeni u vezi s njihovom bitnom značajkom zrakopropusnosti te su tom verzijom uvedena tri razreda svojstva. Tu normu trenutačno revidira CEN kako bi se njome obuhvatili plastični i stakleni krovni svjetlarnici te krovni poklopci. Predviđeno je da sljedeća verzija norme ima tri dijela, tj. EN 1873-1, EN 1873-2 i EN 1873-3. Sva tri dijela trebaju sadržavati to razvrstavanje.
            
            
               Upućivanje na europsku normu za proizvod EN 14963:2006 o neprekinutim plastičnim svjetlarnicima prvi je put objavljeno u skladu s Direktivom 89/106/EEZ u Službenom listu Europske unije u srpnju 2009.
                  3
                Ta usklađena norma nije uključivala razvrstavanje za svojstva proizvoda koji su njome obuhvaćeni u vezi s njihovom bitnom značajkom zrakopropusnosti.
            
            
               CEN je nedavno obavijestio Europsku komisiju o tome da će sljedeća revidirana verzija te norme uključivati isto razvrstavanje za svojstva proizvoda koji će njome biti obuhvaćeni u vezi s njihovom bitnom značajkom zrakopropusnosti kao razvrstavanje uvedeno normom EN 1873.
            
            
               Prema prethodno navedenim normama ocjena svojstva u vezi sa zrakopropusnosti treba se provesti upotrebom različitih razina unutarnjeg tlaka, uz postupno povećanje s razine od 4 Pa na razinu od 100 Pa. Razvrstavanje rezultata može se izraziti na dijagramu u kojem su tri razreda prikazana pravokutnicima koji su razgraničeni ravnim linijama između razina kojima su označeni različiti rezultati pri razinama unutarnjeg tlaka od 4 Pa do 100 Pa.
            
            
               Budući da bi u skladu s primjenom Uredbe (EU) br. 305/2011 europskim tijelima za normizaciju za uvođenje takvih novih klasifikacija u usklađene norme trebalo izdati nova revidirana ovlaštenja, što se nije dogodilo i za što bi bilo potrebno više vremena, smatralo se prikladnijim nastaviti s ovom Delegiranom uredbom. 
            
            
               Nije se smatralo primjerenim uključiti druge klasifikacije svojstva koje dotična norma sadržava u područje primjene delegirane uredbe jer se na temelju Uredbe (EU) br. 305/2011 te klasifikacije sadržane u usklađenim normama, na koje se upućuje u okviru Direktive 89/106/EEZ u Službenom listu Europske unije, trebaju smatrati primjenjivima u skladu s Uredbom (EU) br. 305/2011 bez potrebe za daljnjim djelovanjem.
            
            
               2.SAVJETOVANJA PRIJE DONOŠENJA AKTA
            
            
               O nacrtu delegirane uredbe raspravljalo se 15. ožujka 2017. na sastanku Savjetodavne skupine za građevne proizvode
                  4
               . Nacrt delegirane uredbe dostavljen je i stručnjacima na pisano savjetovanje od 1. do 31. ožujka 2017. Prije toga sve države članice imale su mogućnost imenovati stručnjake koji će sudjelovati. Uz te stručnjake u savjetovanju su sudjelovali i drugi vanjski dionici. Dokumenti o kojima se raspravljalo na sastanku Savjetodavne skupine i koji su relevantni za pisano savjetovanje istodobno su proslijeđeni Europskom parlamentu i Vijeću, kako je predviđeno Zajedničkim dogovorom o delegiranim aktima. Primjedbe iznesene u tim okvirima uzete su u obzir pri izradi konačnog nacrta ovog akta za savjetovanje među službama.
            
            
               Bio je objavljen na portalu o boljoj regulativi od 8. studenoga 2018. do 6. prosinca 2018. te je priopćen WTO-u od 15. studenoga 2018. do 14. siječnja 2019.; povratne informacije dostavila su tri dionika. Sve te tri primjedbe bile su tehničke primjedbe o poboljšanju definicija u Prilogu, sve tri su bile valjane i pridonijele su poboljšanju teksta Priloga.
            
            
               3.PRAVNI ELEMENTI DELEGIRANOG AKTA
            
            
               U skladu s člankom 27. Uredbe (EU) br. 305/2011 mogu se odrediti razredi svojstava u odnosu na bitne značajke građevnih proizvoda. U skladu s člankom 27. stavkom 1. i člankom 60. točkom (f) to se može učiniti delegiranim aktima Komisije. U skladu s člankom 27. stavkom 2. prvim podstavkom, ako je Komisija utvrdila takve razrede, europska tijela za normizaciju upotrebljavaju te razrede u usklađenim normama.
            
            
               U skladu s člankom 2. stavkom 7. Uredbe (EU) br. 305/2011, „razred” znači raspon razina svojstava građevnog proizvoda, razgraničen minimalnom i maksimalnom vrijednošću. U Uredbi (EU) br. 305/2011 ne razlikuju se različite vrste razreda. Razredi svojstava koje Komisija utvrđuje i takvi razredi koje utvrđuju europska tijela za normizaciju stoga se priznaju i poštuju na isti način.
            
            
               Budući da bi u skladu s primjenom Uredbe (EU) br. 305/2011 europskim tijelima za normizaciju za uvođenje novih klasifikacija u usklađene norme trebalo izdati nova revidirana ovlaštenja, što se nije dogodilo, smatralo se prikladnijim nastaviti s ovim nacrtom delegirane uredbe. Iz tih bi razloga trebalo donijeti delegiranu uredbu kako bi se utvrdili novi razredi svojstava za prethodno navedene skupine proizvoda.
            
         
         
            
               Delegirana uredba u skladu je s načelom proporcionalnosti. To rezultira ublažavanjem određenih poteškoća uzrokovanih učinkom Uredbe (EU) br. 305/2011 na utvrđivanje klasifikacijskih sustava za svojstva građevnih proizvoda te se stoga može ocijeniti da koristi cijelom europskom građevinskom sektoru.
            
            
               DELEGIRANA UREDBA KOMISIJE (EU) …/...
            
            
               оd 14.3.2019.
            
            
               o dopuni Uredbe (EU) br. 305/2011 Europskog parlamenta i Vijeća utvrđivanjem razreda svojstava u vezi sa zrakopropusnosti plastičnih i staklenih krovnih svjetlarnika te krovnih poklopaca
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  5
               , a posebno njezin članak 27. stavak 1.,
            
            
               budući da:
            
            
               (1)Europski odbor za normizaciju (CEN) 2005. donio je europsku normu EN 1873 o zasebnim plastičnim krovnim svjetlarnicima, a 2006. europsku normu EN 14963 o neprekinutim plastičnim svjetlarnicima. Te usklađene norme nisu uključivale klasifikaciju za svojstva proizvoda koji su njima obuhvaćeni u vezi s njihovom bitnom značajkom zrakopropusnosti.
            
            
               (2)Kako bi se bolje uzele u obzir potrebe tržišta, nove verzije tih normi, EN 1873-1, EN 1873-2 i EN 1873-3, kojima će se obuhvatiti plastični i stakleni krovni svjetlarnici te krovni poklopci, kao i norma EN 14963 trebale bi uključivati klasifikaciju za svojstva proizvoda koji su njima obuhvaćeni u vezi s njihovom bitnom značajkom zrakopropusnosti. Klasifikacijom bi trebalo predvidjeti tri razreda svojstava.
            
            
               (3)U skladu s člankom 27. Uredbe (EU) br. 305/2011 Komisija ili europsko tijelo za normizaciju može utvrditi razrede svojstva u vezi s bitnim značajkama građevnih proizvoda na temelju revidiranog ovlaštenja koje izdaje Komisija. S obzirom na potrebu da se dodatni razredi svojstva utvrde što prije, nove razrede svojstva trebala bi utvrditi Komisija. U skladu s člankom 27. stavkom 2. te Uredbe ti se razredi trebaju upotrebljavati u usklađenim normama,
            
            
            
               DONIJELA JE OVU UREDBU:
            
            
               Članak 1.
            
            
               Utvrđuju se razredi svojstva u vezi sa zrakopropusnosti za plastične i staklene krovne svjetlarnike te krovne poklopce kako je određeno u Prilogu.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 14.3.2019.
            
         
         
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 88, 4.4.2011., str. 5.
               
               
                  
                     (2)
                  
                        SL C 134, 8.6.2006., str. 1.
               
               
                  
                     (3)
                  
                        SL C 152, 4.7.2009., str. 9.
               
               
                  
                     (4)
                  
                        Referentna šifra E01329 u registru stručnih skupina Komisije i ostalih sličnih subjekata.
               
               
                  
                     (5)
                  
                        SL L 88, 4.4.2011., str. 5.
               
            
      
    ---documentbreak--- 
      
         
         
            
               PRILOG 
            
            
               Razredi svojstva u vezi sa zrakopropusnosti za plastične i staklene krovne svjetlarnike te krovne poklopce
            
            
            
                     
                        Razred
                     
                  
                  
                     
                        Donja granična vrijednost unutarnjeg tlaka 
                        (4 Pa)
                     
                  
                  
                     
                        Gornja granična vrijednost unutarnjeg tlaka 
                        (100 Pa)
                     
                  
               
                     
                  
                  
                     
                        Zrakopropusnost 
                        (u m3/(h.m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥ 1,4
                     
                  
                  
                     
                        ≥ 12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * Za razred A, osim utvrđivanja razreda, navodi se i najgori rezultat mjerenja za sve razine tlaka upotrebom sljedećeg obrasca: Razred A (unutarnji tlak (100 Pa), ocijenjena stopa propuštanja).
                     
                     
                        Napomena: granice razreda iz ove tablice mogu se izračunati na temelju sljedeće formule: 
                        
                           
                     
                     
                        Pri čemu:
                     
                     
                        Q          je stopa propuštanja u m³ na sat po linearnom metru vanjskog ruba svjetlarnika tijekom ispitivanja pod unutarnjim tlakom
                     
                     
                        P           je unutarnji tlak tijekom ispitivanja (u Pa)
                     
                     
                        Q100      je stopa propuštanja u m³ na sat po linearnom metru vanjskog ruba svjetlarnika pri unutarnjem tlaku od 100 Pa